ઉના તાલુકા કોંગ્રેસ સમિતિ ના પ્રમુખ રામભાઇ ડાભીની આગેવાની હેઠળ ઉના નાં ધારાસભ્ય પુંજાભાઇ વંસ, ગોવિંદભાઇ સોલંકી, યોગેશભાઇ બાંભણીયા, ગુણવંતભાઇ તળાવીયા, કાનજીભાઇ સાંખટ, તથા ઉના ગીરગઢડા તાલુકાના ખેડુતો મોટી સંખ્યામાં ભેગા થઇ ઉના મામતલદાર કચેરીએ તથા ગીરગઢડા મામલતદાર કચેરીએ આવેદનપત્ર આપી રજુઆત કરી હતી કે ગુજરાત નો ખેડુત બિચારો થતો જાય છે. સરકાર ટેકાના ભાવ જાહેર કરે છે. ખરીદ કરીત નથી, ખેડુતો મોંઘા ભાવના બીયારણ, ખાતર, જંતુનાશક દવા છાંટીને ખેતીનો પાક લે છે. પરંતુ વીજળી પુરા દબાણ થી ૮ કલાક પણ ન આવતા પાક નિષ્ફળ જાય છે. પાકવિમો ચુકવવામાં મશ્કરી કરાય છે. ખેડુતો ની જમીન સરકાર ૨૦૧૩મના કાયદાનો અમલ કરી વધુમાં વધુ વળતર આપવા, રાજયસરકાર વિકાસના નામે ખેડુતોની જમીન ખાનગી કંપની ને રાહતભાવે આપીને ઉદ્યોગોને ફાયદો કરાવે છે. ખેડુત દિવસે ને દિવસે ગરીબ થતો જાય છે. દેણું-કરજ વધી જતાં આત્મહત્યા કરવી પડે છે.વર્તમાન ગુજરાત સરકારને સધ્ધર તથા આર્થિક પગભર કરવા નિયમિત વીજળી, પાકનાં વધુ ભાવ આપવા, ખાતર, બિયારણ જંતુનાશક દવામાં રાહત આપે તેવી માંગણી કરી હતી.